Denkerkas evakuācija
Denkerkas evakuācija arī Operācija "Dinamo" (angļu: Operation Dynamo) bija operācija Otrā pasaules kara Francijas kampaņas laikā starp 1940. gada 26. maiju un 4. jūniju, lai pa jūru evakuētu britu, franču un beļģu vienības, kuras pēc Denkerkas kaujas bloķēja vācu karaspēks pie Denkerkas pilsētas. Operācijā, ko mēdz dēvēt arī par Denkerkas brīnumu, tika evakuēti vairāk nekā 338 000 Sabiedroto karavīri.